Iliana Iotova

Arlywydd Bwlgaria ers 2026 yw Iliana Malinova Iotova. Mae hi'n wleidydd a newyddiadurwraig o Sofia, sydd wedi gwasanaethu ers 23 Ionawr fel chweched arlywydd y wlad. Hi yw'r fenyw gyntaf i ddal y swydd. Mae hi'n aelod o Blaid Sosialaidd Bwlgaria (BSP). Gwasanaethodd Iotova yn flaenorol fel y pumed is-lywydd o dan yr Arlywydd Rumen Radev. Cafodd Iliana Malinova ei geni yn Sofia, prifddinas Gweriniaeth Pobl Bwlgaria, ym 1964. Astudiodd yn y Lycée Français de Sofia, Graddiodd mewn ieithyddiaeth Bwlgareg a Ffrangeg o Brifysgol Sofia ac yn ddiweddarach arbenigodd yn yr École nationale d'administration yn Strasbourg, Ffrainc, a'r Ganolfan Astudiaethau Ewropeaidd (CEES) ym Mhrifysgol Strasbourg. Yn ei hugeiniau, gweithiodd Malinova fel nyrs yn Ysbyty Cyntaf Sofia Sant Ioan Fedyddiwr. Ym 1985, priododd a'r meddyg Andrei Iotov. O 1990 i 1997, roedd hi'n gweithio i Teledu Cenedlaethol Bwlgaria fel gohebydd a cyflwynydd rhaglenni newyddion; daeth yn bennaeth y Gyfarwyddiaeth Newyddion a Materion Cyfoes. Wedyn, gweithiodd fel cyfarwyddwr gwasanaeth y wasg Plaid Sosialaidd Bwlgaria. Fel Aelod o Senedd Ewrop o 2007 i 2014, roedd hi'n aelod o grŵp y Gynghrair Flaengar o Sosialwyr a Democratiaid. Yn ystod y cyfnod hwnnw, roedd hi hefyd yn aelod o'r Cynulliad Cenedlaethol.